作者：刘过
词牌/韵律：沁园春

paragraphs: 天下稼轩，文章有弟，看来未迟。
正三齐盗起，两河民散，势倾似土，国泛如杯。
猛士云飞，狂胡灰灭，机会之来人共知。
何为者，望桂林西去，一骑星驰。
离筵不用多悲。
唤红袖佳人分藕丝。
种黄柑千户，梅花万里，等闲游戏，毕竟男儿。
入幕来南，筹边如北，翻覆手高来去棋。
公馀且，画玉簪珠履，倩米元晖。